Ράχες Ηλείας

Οι Ράχες είναι πεδινό χωριό της δημοτικής ενότητας Σκιλλούντος του Δήμου Ανρίτσαινας-Κρεστένων στην Ηλεία.

Γεωγραφικά στοιχεία 
Οι Ράχες βρίσκονται σε υψόμετρο 80 μέτρα, κοντά στον Κυπαρισσιακό κόλπο στο Ιόνιο Πέλαγος, μεταξύ της Εθνικής Οδού 9 (Ε55, Πάτρα - Πύργος - Κυπαρισσία) και της σιδηροδρομικής γραμμής από Πύργο προς Καλαμάτα. Βρίσκεται 2 χλμ. νοτιοανατολικά του Ανεμοχωρίου, 2 χλμ. δυτικά του Καλλίκωμου, 2 χλμ. βορειοδυτικά του Σαμικού και 5 χλμ. δυτικά των Κρεστένων. Οι κάτοικοι του χωριού ασχολούνται με την γεωργία, κυρίως καλλιέργεια ελιών και λιγότερο ντομάτας, καλαμποκιού, βάμβακος καθώς και με την κτηνοτροφία.

Διοικητικά στοιχεία - Πληθυσμός 
Μετά την απελευθέρωση αναφέρεται επίσημα το 1835 να προσαρτάται στον τότε δήμο Ηπείου. Το 1912 με το ΦΕΚ 262Α - 31/08/1912 ορίστηκε έδρα της ομώνυμης νεοϊδρυθείσας κοινότητας.  Σύμφωνα με το Σχέδιο Καλλικράτης αποτελεί την τοπική κοινότητα Ραχών που υπάγεται στη δημοτική ενότητα Σκιλλούντος του Δήμου Ανδρίτσαινας - Κρεστένων και σύμφωνα με την απογραφή 2011 έχει 383 κατοίκους.

Παραπομπές

Εξωτερικοί σύνδεσμοι 
 Ράχες στις ταξιδιωτικές σελίδες GTP 
 Άγνωστη πολιτική ιστορία των Ραχών

Δήμος Ανδρίτσαινας - Κρεστένων
Χωριά του νομού Ηλείας